ΓΡΑΠΤΗ ΕΡΩΤΗΣΗ E-2642/00

υποβολή: Jaime Valdivielso de Cu (PPE-DE) προς την Επιτροπή

(1 Αυγούστου 2000)

Θέμα: Μεταφορές

Από 1ης Ιανουαρίου 2001, η Επιτροπή θα ενισχύσει τα δικαιώματα που έχουν οι επιβάτες στην Ευρωπαϊκή Ένωση απέναντι στις αεροπορικές εταιρείες.

Μεταξύ των άλλων, προβλέπεται η επιστροφή της τιμής του εισιτηρίου σε περίπτωση καθυστέρησης μιας πτήσης, η πληρωμή των εξόδων για κατάλυμμα, επικοινωνία και διατροφή σε περίπτωση παρατεταμένων καθυστερήσεων κ.λπ mldr

Θα μπορούσε η Επιτροπή να αναφέρει ποιά μέτρα θα χρησιμοποιηθούν εναντίον των εταιρειών που θα παραβαίνουν τους κανόνες αυτούς;

Στην περίπτωση μη κοινοτικών εταιρειών ή ταξιδίων σε τρίτες χώρες, θα έχουν οι ευρωπαίοι καταναλωτές τα ίδια δικαιώματα εάν έχουν αγοράσει το εισιτήριό τους σε κράτος μέλος της ΕΕ;

Απάντηση της κας de Palacio εξ ονόματος της Επιτροπής

(16 Οκτωβρίου 2000)

Η Επιτροπή αποδίδει μεγάλη σημασία στην αυξημένη προστασία των επιβατών στις εναέριες μεταφορές ώστε να μπορούν αυτοί να επωφεληθούν πλήρως από την κοινοτική πολιτική αερομεταφορών. Αυτό μπορεί να επιτευχθεί αρχικά αφενός μέσω της κοινοτικής νομοθεσίας για διευρυμένα δικαιώματα των επιβατών και αφετέρου μέσω ελευθέρων δεσμεύσεων των αεροπορικών εταιρειών και των αεροδρομίων για αναβαθμισμένη ποιότητα προσφερομένωνπηρεσιών.

Στην ανακοίνωσή της Protection of air pasengers in the European Union(1), η Επιτροπή διατύπωνε την πρόθεσή της να προωθήσει το 2001 νομοθεσία με την οποία θα δίνεται δυνατότητα σε επιβάτες των οποίων η πτήση καθυστερεί σημαντικά να συνεχίσουν το ταξίδι τους σε ικανοποιητικές συνθήκες, δίδοντάς τους το δικαίωμα επιλογής είτε να διεκδικήσουν το αντίτιμο του εισιτηρίου τους ή να πάρουν κάποια εναλλακτική πτήση για τον προορισμό τους, στην πρώτη παρουσιαζόμενη ευκαιρία. Επιπλέον η Επιτροπή θα εξετάσει τον καλύτερο τρόπο εξασφάλισης της ενδεδειγμένης συνδρομής προς τους επιβάτες καθυστερημένων πτήσεων, κυρίωςπό μορφή παροχής γευμάτων, νυχτερινής διαμονής και επικοινωνίας, πράγμα το οποίο μπορεί να επιτευχθεί είτε διά της νομοθετικής οδού είτε με την ελεύθερη δέσμευση των αεροπορικών εταιρειών.

Για να εξασφαλιστεί πλήρης προστασία των επιβατών, η νομοθεσία θα εφαρμόζεται σε συμβάσεις πτήσεων προς, από και μέσα στην Κοινότητα, ανεξάρτητα από το κράτος στο οποίο ο αερομεταφορέας είναι εγκατεστημένος και από την εθνικότητα του επιβάτη. Έτσι, το πεδίο εφαρμογής θα είναι ανάλογο προς εκείνο του κανονισμού του Συμβουλίου (ΕΟΚ) αριθ. 295/91 της 4ης Φεβρουαρίου 1991 με τον οποίο καθιερώνονταν κοινοί κανόνες για ένα σύστημα αντισταθμιστικών παροχών σε περιπτώσεις άρνησης επιβίβασης στις τακτικές αεροπορικές μεταφορές(2).

Στις παραγράφους 51 έως 53 της προαναφερόμενης ανακοίνωσης παρουσιάζονταν οι απόψεις της Επιτροπής σχετικά με τις προβλεπόμενες διαδικασίες για τη διαχείριση των παραπόνων των επιβατών. Σε ό,τι

αφορά την επιβολή τηςπάρχουσας και μελλοντικής κοινοτικής νομοθεσίας, αποτελεί ευθύνη των κρατών μελών να εξασφαλίζουν την συμμόρφωση των αερομεταφορέων προς τη σχετική κοινοτική νομοθεσία. Σε περιπτώσεις όπου τα κράτη μέλη δεν ανταποκρίνονται στιςποχρεώσεις τους η Επιτροπή μπορεί να κινήσει διαδικασίες παράβασης δυνάμει του άρθρου 226 (πρώην άρθρο 169) της συνθήκης ΕΚ.

(1) COM(2000)365 τελικό.

(2) ΕΕ L 36 της 8.2.1991.